李東昇

李東昇係香港本土派人士，本土民主前線創黨成員。中學讀元朗天主教崇德英文書院，識到同校嘅梁天琦。其後成為本土民主前線創黨成員，並邀請梁天琦加入本土民主前線。

李東昇參與2016年旺角騷亂，被控「暴動」同「襲警」罪。

2016年7月28號，李東昇「策略性」退出本土民主前線，拍住青年新政梁頌恆出選2016年香港立法會選舉新界東選區。本土民主前線發起人黃台仰指出，李東昇係本土民主前線第三把交椅，同青年新政合作加強市民同本土派支持者嘅信心。選舉後，李東昇重新加入本土民主前線。

2017年12月9號，李東昇同黃台仰缺席2016年旺角騷亂案預審，畀香港高等法院發出通緝令通緝。

2018年5月，李東昇同黃台仰喺德國申請難民資格獲批。佢哋當時冇即時同大眾講。直到2019年5月21號紐約時報報導，大家先至知。

ALLinHK

攷 

類:香港本土派人士
類:青年新政成員
類:本土民主前線成員
香港都會大學舊生
類:旺角騷亂案被告
類:香港通緝犯
失蹤人士
東昇